LT Europos Sąjungos oficialusis leidinys C 172/13

Paraiškos dėl registravimo paskelbimas pagal Reglamento (EEB) Nr. 2081/92 dėl geografinių nuorodų ir kilmės vietos nuorodų apsaugos 6 straipsnio 2 dalį

(2005/C 172/06)

Šis paskelbimas suteikia teisę pateikti protestą pagal minėto reglamento 7 ir 12d straipsnius. Protestą dėl šios paraiškos per 6 mėnesius nuo paskelbimo reikia pateikti tarpininkaujant valstybės narės kompetetingai institucijai, PPO valstybei narei arba trečiajai šaliai, pripažintai pagal 12 straipsnio 3 dalį. Šiame paskelbime, ypač jo 4.6 punkte, nurodomi paraišką pagrindžiantys duomenys pagal Reglamento (EEB) Nr. 2081/92 nuostatas

INFORMACINĖ SANTRAUKA

TARYBOS REGLAMENTAS (EEB) NR. 2081/92

„ACEITE DE LA RIOJA“

NR. EB: ES/00312/21.8.2003

SKVN (X) SGN ( )

Šis dokumentas yra informacijai skirta apibendrinamoji santrauka. Išsami informacija, ypač galinti dominti gamintojus, kurių gaminiams taikoma atitinkama SKVN ir SGN, pateikiama išsamioje produkto specifikacijoje, kurios reikėtų teirautis nacionalinėse institucijose, asociacijose ar kompetentingose Europos Komisijos tarnybose (1).

1. Kompetentinga valstybės narės tarnyba:

Pavadinimas: Subdirección General de Sistemas de Calidad Diferenciada — Dirección General de Alimentación — Secretaría General de Agricultura y Alimentación del Ministerio de Agricultura, Pesca y Alimentación de España Adresas: Infanta Isabel, 1 — E-28071 Madrid Telefonas: (34-941) 347 53 94 Faksas: (34-941) 347 54 10

2. Pareiškėjų grupė:

2.1. Pavadinimas: „Asolrioja“ Asociación de Trujales y Olivicultores de La Rioja. 2.2. Adresas: C/ Gran Vía, no 14, 8oA. Logroño. La Rioja Telefonas: 655 93 89 80 2.3. Sudėtis: gamintojai ir (arba) perdirbėjai (X) kita ( )

3. Produkto rūšis:

Aukščiausios kokybės pirmojo spaudimo alyvuogių aliejus. Klasė 1.5. Aliejai ir riebalai (sviestas, margarinas, aliejai, ir kt.)

4. Specifikacijos aprašymas:

(4 straipsnio 2 dalies reikalavimų santrauka)

4.1. Pavadinimas: „Aceite de La Rioja“

4.2. Aprašymas: Išimtinai mechaniniais metodais ar būdais iš alyvmedžių vaisių (alyvuogių) gautas produktas, įskaitant spaudimą terminėmis sąlygomis dėl kurių nepriekaištingo skonio aliejus, turintis laisvųjų riebalų rūgščių, išreikštų oseino rūgščių kiekiu, neviršijančiu 0,8 g 100 g aliejaus, nepakinta, neįskaitant aliejų, gautų naudojant tirpiklius arba reesterizacijos procesus, ir bet kokių mišinių su kitų rūšių aliejais ar kitais būdais gautų alyvuogių aliejų.

Saugotini aliejai yra aukščiausios kokybės pirmojo spaudimo ir skaidrūs, neturintys mažinančių skaidrumą apnašų, drumzlių ar priemaišų pėdsakų, alyvuogių aliejai. Jie yra žalios spalvos, su tam tikrais niuansais, kuri gali kisti nuo intensyvios skaisčiai žalios iki intensyvios tamsiai žalios. Jie yra be jokių defektų, turintys pakankamai ryškias teigiamas savybes ir derliaus metų pradžioje — vaisių skonio su nestipriu migdolų prieskoniu, nerūgštūs, švelnūs ir nestipriai aitrūs.

Kai subręsta, „Aceite de La Rioja“ būdingos šios fizinės ir cheminės savybės: rūgštingumas yra 0,8 arba mažesnis; ultravioletinės spinduliuotės absorbcija (K270) yra 0,20 arba mažesnė; ultravioletinės spinduliuotės absorbcija (K232) yra 2,50 arba mažesnė; peroksidų skaičius deguonies miliekvivalentais yra 15 arba mažesnis; drėgnumas ir lakiosios medžiagos džiovinimo spintoje esant 105 °C neviršija 0,1 g 100 gramų medžiagos; netirpūs nešvarumai petroleteryje neviršija 0,1 g 100 gramų medžiagos; juslinių savybių defektų mediana (Md), Md = 0 ir šviežių vaisių skonio ir kvapo juslinių savybių mediana (Mf), Mf > 0.

4.3. Geografinė vietovė: Gamybos vietovė sutampa su saugojimo, ekstrahavimo ir išpilstymo į talpas vietove, apimančia 503 388 ha, sudarančius Autonominę Riojos (La Rioja) bendriją.

4.4. Kilmės vietos įrodymas: Ribojamoje žaliavos kilmės ir jos perdirbimo teritorijoje esančios valdos ir (arba) plantacijos, aliejaus spaudyklos ir išpilstymo įmonės turi būti įrašytos asociacijos „Asolrioja“ registruose.

Be privalomos savikontrolės sistemos šių valdų ir (arba) plantacijų, aliejaus spaudyklų ir (arba) išpilstymo įmonių išorės kontrolę vykdo Tarptautinis gyvulių apskaitos komitetas I.C.A.R. ir (arba) kompetentingos institucijos (Riojos valdžios žemės ūkio, gyvulių auginimo ir žemės ūkio vystymo departamento Consejería de Agricultura, Ganadería y Desarrollo Rural) pripažinta ir atitinkanti UNE EN 45.004 normą kontrolės įstaiga, su kuria asociacija „Asolrioja“ sudarė sutartį, siekdama objektyvumo, kai tikrinta, ar aukščiausios kokybės pirmojo spaudimo alyvuogių aliejus atitinka reglamente ir specifikacijoje nustatytas sąlygas.

Kiekviena valda ir (arba) plantacija, aliejaus spaudykla ir (arba) išpilstymo įmonė privalo pateikti asociacijai prašymą dėl jos įrašo į „Kontrolės planą“; I.C.A.R. ir (arba) pripažinta išorės kontrolės įstaiga, atlikdama įrašų auditą, įvertins šį prašymą ir jei patikrinimo rezultatai bus teigiami, suinteresuotasis asmuo gali būti įrašytas į atitinkamą asociacijos, kuri atsakinga už nuolatinį atnaujinimą, registrą. Po to, I.C.A.R. ir (arba) išorės kontrolės įstaiga sudaro „Audito planą“, kuriuo pasinaudojus bus surašyta ataskaita, pateiktina Maisto kokybės instituto įvertinimui gauti; jei priimtas sprendimas yra teigiamas, produktui išduodamas sertifikatas, kuriuo užtikrinama, kad pardavimui pateikiamas tik aukščiausios kokybės pirmojo spaudimo alyvuogių aliejus, kuriam buvo taikyti visi proceso patikrinimai. Siekiant užtikrinti pirmiau minėtos asociacijos, I.C.A.R. ir (arba) pripažintos išorės kontrolės įstaigos nešališkumą, sudaroma Koordinavimo taryba.

Produkto atsekamumas užtikrinamas jį identifikuojant visuose gamybos ir pardavimo etapuose.

4.5. Gamybos būdas: Vaisių sanitarinė būklė, derliaus nuėmimo data ir taikomos nuolat tobulėjančios perdirbimo technologijos užtikrina šio gamybos regiono gerą vaisių, kartu ir iš šių vaisių gaunamo aliejaus, kokybę. Alyvmedžių derlingumas ir šešėlio intensyvumas priklauso nuo plantacijos vegetatyvinio augimo. Derlius nuimamas visuomet rūpestingai, siekiant vienintelio tikslo, kad saugotinas aliejus būtų gaminamas iš neturinčių ligos požymių, tiesiai nuo medžių nuskintų ir gerai sunokusių vaisių.

Visose aliejaus spaudyklose ir (arba) išpilstymo įmonėse turi būti naudojamasi sistemomis, kuriomis užtikrinamas atskiras vaisių, skirtų perdirbti tik į aukščiausios kokybės pirmojo spaudimo alyvuogių aliejų „Aceite de La Rioja“, iškrovimas arba skirtų perdirbti bendrai į šį ir kitus aliejus taip, kad iškraunant būtų išvengta jų susimaišymo. Alyvuogės ir saugotini aliejai, prieš išsiuntimą turi būti laikomi tinkamose saugojimui vietose. Vengiant alyvuogių supuvimo ir jų rūgštingumo padidėjimo, aliejus iš alyvuogių turi būti spaudžiamas ne vėliau kaip per 48 valandas po derliaus nuėmimo. Spaudimo sistemos temperatūra ekstrahavimo metu negali viršyti 30 °C, o centrifugavimo proceso metu — 45 °C.

Minkymo trukmė negali viršyti 60 minučių, o temperatūra 30 °C; yra tik vienintelis minkymo ciklas.

Aukščiausios klasės pirmojo spaudimo alyvuogių aliejus „Aceite de La Rioja“ niekada nerafinuojamas.

Saugotinas aliejus laikomas saugykloje tokiomis sąlygomis, kuriomis jis išsilaikytų geriausiai: nerūdijančio plieno statinėse, metalinėse talpose ir (arba) rezervuaruose su keramikiniu, epoksidinių dervų ar maisto kokybei įtakos neturinčios medžiagos vidaus apvalkalu. Šie rezervuarai turi būti hermetiškai uždaromi ir laikomi švelnios ir nuolatinės, neviršijančios 22 °C, temperatūros saugykloje.

Aliejus gali būti išpilstomas tik tada, jei atitinka 4.2 dalyje nurodytas fizines ir chemines savybes bei tenkina Kokybės komiteto juslinių tyrimų rezultatus.

Siekiant išsaugoti kokybę, užtikrinti atsekamumą ir saugotino produkto kontrolę, visi gamybos procesai, priėmimas, perdirbimas ir išpilstymas turi būti vykdomi ribojamoje geografinėje vietovėje.

4.6. Sąsajos su geografine vietove: Istorinis ryšys: šiandien laikomas Viduržemio jūros regiono dietos pagrindu, alyvuogių aliejus buvo tradicinis Riojos mitybos produktas, taip pat naudojamas kompresams ir įtrinimams. Maldininkai, kreipdamiesi į skaistuoles, jį pildavo į šventyklų ir altorių degiklius, kad įtrinti į skausmo apimtas vietas. Nuo seniausių laikų Riojos žemdirbiai smulkintas ir pagardintas alyvuoges vartoja apetitui sužadinti, taip pat užkandai, jei palaikomos šaltame sūdytame vandenyje, į kurį dedama kmynų, česnako ir apelsinų žievelių.

Riojos teritorijoje romėnai pirmieji pradėjo spausti alyvuogių sultis. Apie tai liudija Murillo de Río Leza rastas atsvaras ir Alfaro spaudyklos vietoje aptiktas dvi aliejaus dėmes turintis aliejaus rezervuaras.

Dar 18 a. rašytiniuose šaltiniuose randamos nuorodos į alyvuogių auginimą, kuris buvo vienintelė provincijoje gerai organizuota veikla, ir į jų perdirbimui skirtas spaudyklas: 42 spaudyklos Riojoje, iš kurių 1861 m. buvo 39, 1945 m. — 64 ir 1953 m. buvo 81 spaudykla, viena alyvuogių išspaudų ekstrahavimo įmonė, keturios pramoninio muilo įmonės ir šešios paprasto muilo įmonės, kuriose buvo naudojamas alyvuogių aliejus. Tame pat amžiuje Berceo taip pat pabrėžia, kad esama Riojos aliejaus, kuris išvežamas į Indiją ir Šiaurės Europą.

Madoz'o sudarytame žodyne„Diccionario Geográfico Estadístico Histórico de España y sus Posesiones de Ultramar“ (Geografinis, statistinis, istorinis Ispanijos ir jos užjūrio valdų žodynas), minima iš Alfaro 1846–1850 m. vykdomų aliejaus išvežimų svarba.

Gamtos veiksniai: alyvmedžių giraitės Riojoje auga tamsaus dirvožemio, viršutiniuose sluoksniuose mažai juodžemio ir daug klinčių, molio, maurų ir smėlio turinčiose dirvose, neturinčiose nepralaidaus sluoksnio ir todėl gerai sausėjančiose, kuriose augimas, ypač nokimo etape, ribotas, o teisinga hormonine pusiausvyra, turinčia įtakos čia gaminamų aliejų kokybei, užtikrinamas vaisių aliejaus sudėtyje esančių polifenolų, antocianinų, aromatų padidinimas ir pH, obuolių rūgšties, kalio ir žolės skonio sumažinimas. Kitokioje, trąšesnėje dirvoje, augimas būtų pernelyg didelis, blogiausia tai, kad apimtų alyvuogių nokimo metą, nes per ilgai tęstųsi, suvėlindamas prinokimą ir sąlygodamas nevienodą visų vaisių prinokimą. Dėl šių priežasčių iškiltų daugiau problemų dėl tankios augalų lapijos susidarančio šešėlio, pernelyg didelės besiskleidžiančių lapų gausos ir gribelinių ligų plitimo, sąlygojančių kokybės praradimą.

Saugomai geografinei vietovei būdingas kontinentinio klimato savybių turintis vidutinis Viduržemio jūros klimatas, švelnios žiemos, ilgos, karštos vasaros ir žemas kritulių kiekis, kurių pakanka šiam lietų mėgstančio augalo vystymuisi bei geram šviesos srautui, taip pat būdingas nedidelis dienos ir nakties temperatūrų svyravimas, puikiai tinka alyvmedžių vystymuisi, skatina vaisių aliejaus kiekio gausėjimą ir jų aromatų įvairovę, mažina bendrąjį rūgštingumą.

Žemos žiemos temperatūros, šalčio valandos, beje, būtinos būsimam alyvmedžių žydėjimui ir vaisių formavimuisi, būna tada, kai medžiai yra vegetatyvinio poilsio būsenos, be lapų ir vaisių, kai gali ištverti -10 °C siekiančią temperatūrą. Žiemos poilsiui pasibaigus, kad teisingai vystytųsi, alyvmedžiams reikia šviesos ir nuo 10 °C iki 25 °C siekiančių temperatūrų. Ribojamoje teritorijoje Viduržemio jūros klimatas sąlygoja pakankamą šviesą ir ne per didelę šilumą, dėl kurios per didelio kiekio nutruktų fotosintezės procesai ir nuvystų lapai, nes per šaknis jų išgarinimas nekompensuojamas.

Įprastas temperatūrų padidėjimas nokimo metu taip pat daro teigiamą įtaką antocianinų sintezei.

Dar vienas labai reikšmingas geram derliui ir gerai aliejaus kokybei paminėtinas veiksnys būtų alyvmedžių augintojas — gamtiniu regiono potencialo darnumu atidžiai besirūpinantis specialistas. Teritorijos alyvmedžių augintojai ypač gerai išmano alyvmedžius ir taiko kokybiško aliejaus gamybai puikiai tinkančią tradicinę jų auginimo metodiką.

4.7. Kontrolės įstaiga:

Pavadinimas: Instituto de Calidad Agroalimentaria de La Rioja. Adresas: Avda. de La Paz, 8-10, E-26071, Logroño (La Rioja) Telefonas: 941 29 16 00 Faksas: 941 29 16 02

4.8. Ženklinimas etiketėmis: Etiketėse būtinai turi būti įrašyta Denominación de origen Protegida „Aceite de La Rioja“.

4.9. Nacionaliniai reikalavimai:

— 1982 m. birželio 9 d. Pagrindinis įstatymas Nr. 3/1982 dėl Riojos autonomijos Statuto (iš dalies pakeistas 1994 m. kovo 24 d. ir 1999 m. sausio 7 d. Pagrindiniais įstatymais Nr. 3/1994 ir Nr. 2/1999 atitinkamai).

— 1995 m. kovo 8 d. įstatymas dėl vyriausybės ir Autonominės Riojos bendrijos viešojo administravimo teisinių susitarimų

— 1992 m. lapkričio 26 d. įstatymas dėl viešojo administravimo ir bendro administravimo tvarkos.

— 1994 m. sausio 25 d. nutarimas, kuriuo tikslinamas Ispanijos teisėtvarkos atitikimas Reglamento (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos nuostatoms.

— 1999 m. spalio 22 d. Karališkasis potvarkis Nr. 1643/99, kuriuo nustatoma prašymų dėl įtraukimo į Bendrijos Saugomų kilmės vietos nuorodų ir saugomų geografinių nuorodų registrą pateikimo tvarka.

(1) Europos Komisija, Žemės ūkio generalinis direktoratas, Žemės ūkio produktų kokybės politikos padalinys, B-1049 Briuselis.